ཕྱི་ལོ་༢༠༠༩ཟླ་༩ཚེས་༢༨ནས་ཚེས་༣༠བར་ཚོགས་མི་བཅུ་གཉིས་ལས་གྲུབ་པའི་གཞི་རིམ་བར་མའི་བསླབ་གཞིའི་རྩ་འཛིན་ལམ་སྟོན་བཟོ་འགོད་ཚོགས་ཆུང་གི་ལྷན་ཚོགས་བསྐངས་ཏེ།གཞི་རིམ་བར་མའི་བསླབ་གཞིའི་རྩ་འཛིན་ཚོགས་ཆུང་ཁག་ལ་གཞི་རིམ་ལམ་སྟོན་དང་སྒྲོམ་གཞི་གཏན་འབེབས་བྱས།དེ་བཞིན་ཕྱི་ལོ་༢༠༡༠ཟླ་༣པའི་ནང་བསླབ་གཞིའི་རྩ་འཛིན་བཟོ་འགོད་ཚོགས་ཆུང་གཞན་རྣམས་ལྷན་ཚོགས་ཀྱིས་བཙན་བྱོལ་བོད་མིའི་གཞི་རིམ་ཤེས་ཡོན་སྲིད་བྱུས་ཀྱི་དགོངས་དོན་དང༌།ལམ་སྟོན་ཚོགས་ཆུང་གི་གཞི་རྩའི་ལམ་སྟོན་དང་སྒྲོམ་གཞི་རྨང་གཞིར་བཟུང་སྟེ།བཙན་བྱོལ་བོད་མིའི་འཕྲལ་ཕུགས་གནས་སྟངས་ལ་འཚམས་པའི་གཞི་རིམ་བར་མའི་བསླབ་གཞིའི་རྩ་འཛིན་དང་སློབ་ཚན་འཆར་འགོད་བཟོ་འགོད་བྱས་ཡོད།